Det er lidt over midnat natten til søndag på Søndergade i Horsens. Men byens hovedgade er alt andet end fredelig.

To grupper med indvandrerbaggrund er kommet op at slås. Og det går voldsomt for sig.

Der bliver brugt kniv og flere kommer så alvorligt til skade, at de skal på skadestuen. Det oplyser vagtchef Jørn Lindhardt ved Sydøstjyllands Politi til Lokalavisen.dk (8.5)

Der er tale om knivstik i panden og på næsen og slag på munden. Det er tre eller fire, som er kommet til skade, siger politiet.